27/03/2013 | Administración LocalMunicipal
As Pontes de García Rodríguez
Secretaría
Delegación nun concelleiro da presidencia efectiva da Comisión Informativa Permanente do Patrimonio Histórico

ANUNCIO Delegación nun concelleiro da presidencia efectiva da Comisión Informativa Permanente do Patrimonio Histórico En data 15/03/2012 ditouse o Decreto da Alcaldía n.º 598/2013, do seguinte teor literal: “DECRETO DA ALCALDÍA ANTECEDENTES DE FEITO Mediante resolucións da Alcaldía de datas 27 e 28 de xuño de 2011, publicadas no Boletín Oficial da Provincia da Coruña (BOP) n.º 133, do 13/07/2011, quedou establecida a nova estrutura da administración municipal, que se organizou sobre a base das concellerías da Área e os/as concelleiros/as con delegación especial. No Pleno da Corporación municipal de data 14/07/2011 adoptouse, entre outros, o acordo relativo á creación das Comisións Informativas Permanentes e as Especiais. A través de Decreto da súa autoridade do 05/09/2011 (BOP n.º 178, do 16/09/2011), e logo de teren celebrado as respectivas sesións constitutivas, o alcalde resolveu delegar a presidencia efectiva das ditas comisións nos membros da Corporación que tivo por conveniente. Ao longo destes meses púxose de manifesto a conveniencia de crear un novo órgano complementario para que coñeza do patrimonio histórico do municipio, que, en definición legal, está formado, con carácter xeral, polos inmobles e obxectos mobles de interese artístico, histórico, paleontolóxico, arqueolóxico, etnográfico, científico ou técnico. Tamén forman parte del o patrimonio documental e bibliográfico, os xacementos e zonas arqueolóxicas, así como os sitios naturais, xardíns e parques, que teñan valor artístico, histórico ou antropolóxico. O Pleno do Concello das Pontes de García Rodríguez, en sesión extraordinaria urxente que tivo lugar o 17/01/2013, adoptou, entre outros, o acordo de creación da Comisión Informativa Permanente do Patrimonio Histórico que, transcrito literalmente, di: “1. Créase e constitúese a Comisión Informativa Permanente do Patrimonio Histórico, que ditaminará os asuntos relativos ao patrimonio histórico -integrado polos inmobles e obxectos mobles de interese artístico, histórico, paleontolóxico, arqueolóxico, etnográfico, científico, técnico, documental e bibliográfico e os xacementos e zonas arqueolóxicas, así como os sitios naturais, xardíns e parques, que teñan valor artístico, histórico ou antropolóxico, nos casos previstos nos artigos 68 da LALG e 123 do ROF.2. O presidente nato da Comisión Informativa é o alcalde, que poderá delegar a presidencia efectiva nun concelleiro ou concelleira da Corporación, a proposta da propia comisión, tras a elección que se efectuará no seu seo. Polo mesmo procedemento elixirase e proporase un suplente, que exercerá as funcións do presidente efectivo no caso de que este non poida facelo por vacante, ausencia, enfermidade ou calquera outro impedimento.3. A Comisión Informativa integrase, ao abeiro do disposto no artigo 66.2 da LALG, por un número igual de membros por cada grupo, aplicándose o sistema de voto ponderado. Tamén estará representada a concelleira non adscrita. Deste xeito, a comisión estará integrada, ademais de polo presidente, por catro (4) concelleiros/as, dos cales un (1) representará o Grupo Municipal do PSdeG-PSOE; un (1) o Grupo Municipal do BNG; un (1) o Grupo Municipal Mixto; e un (1) correspondente á concelleira non adscrita. A adscrición concreta á comisión dos membros da corporación que deben formar parte da mesma en representación de cada Grupo, realizarase mediante escrito do seu portavoz dirixido ao alcalde, do que se dará conta ao Pleno, podendo designar, igualmente, un ou varios suplentes que substitúan os titulares nos supostos de vacante, ausencia, enfermidade ou impedimento de calquera clase. Os titulares da Comisión Informativa que non asistan á sesión deberán comunicalo aos seus respectivos suplentes.4. O réxime de sesións desta Comisión Informativa será o establecido para as demais Comisións Informativas Permanentes.5. Comunicar este acordo aos diferentes grupos políticos municipais, facéndolles saber que deberán designar os seus representantes na comisión, mediante escrito do portavoz dirixido ao alcalde do concello, nun prazo de cinco días a contar desde a adopción deste acordo, quedando facultado o alcalde para, mediante Decreto, proceder ao seu nomeamento, dando conta do mesmo na próxima sesión plenaria. Tamén se lle comunicará á concelleira non adscrita”. O día 04/03/2013 tivo lugar a sesión constitutiva da Comisión Informativa Permanente do Patrimonio Histórico. O dito órgano complementario, por unanimidade, propúxolle ao alcalde que delegase a presidencia efectiva da mesma no concelleiro Antonio Castro Ferreiro. E, igualmente, propuxo que designase como suplente na dita presidencia á concelleira Sara Ramos Rodríguez. FUNDAMENTOS LEGAIS Os artigos 21.1 c) e 21.3 da Lei 7/1985, do 2 de abril, reguladora das base de réxime local (LRBRL), refírense á competencia do alcalde para convocar e presidir órganos municipais así como á posibilidade de delegar tal facultade, a excepción das sesións do Pleno e da Xunta de Goberno Local. O artigo 125. a) do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), determina que a presidencia efectiva das comisións informativas poderá ser delegada en calquera membro da Corporación, tras a correspondente elección realizada no seu seo. Á vista dos antecedentes e fundamentos citados, a través do presente decreto, RESOLVO: 1. Delegar no concelleiro Antonio Castro Ferreiro a presidencia efectiva da Comisión Informativa Permanente do Patrimonio Histórico, e designar como suplente do presidente á concelleira Sara Ramos Rodríguez.2. Notificarlle este decreto a cada un dos designados.3. Dar conta desta resolución na primeira sesión da citada Comisión Informativa.4. Publicar o presente decreto no Boletín Oficial da Provincia (BOP). As Pontes de Carmen Carlota Robb Llosa.–O alcalde.–Valentín González Formoso.–O oficial maior.–Mauricio Jesus Yating Tsaneva Naccarato”. As Pontes de García Rodríguez, 19 de marzo de 2013. O alcalde Valentín González Formoso